གློག་བརྙན་འདི་ནི་པེ་ཅིན་ཐེན་ཧྭ་ཧྭ་ཐེན་གློག་བརྙན་འཕྲིན་ལས་རིགས་ཀུང་ཟི་སོགས་ཁེ་ལས་ཆེན་པོ་གསུམ་དང་མཉམ་འབྲེལ་བྱས་ནས་ཕབ་སྐྲུན་བྱེད་འཆར་ཡོད་ལ།བོད་ཀྱི་གློག་བརྙན་འཁྲབ་ཁྲིད་པ་དང་ཟློས་གར་འཁྲབ་སྟོན་པ་གྲགས་ཅན་ཞི་བདེ་ཉི་མ་དང་།མཚོ་སྔོན་གྱིམེ་ཏོག་ཆུན་པོའིགླུ་གར་འགྲན་སྡུར་ཁྲོད་མཚན་སྙན་འབར་བའི་གསར་སྐྱེས་གླུ་མ་དང་འཁྲབ་སྟོན་པ་གཡང་ཕྱུག་མཚོ།དེ་མིན་འཁྲབ་སྟོན་ལས་རིགས་ལ་བྱང་ཆ་ལྡན་པའི་སྒྱུ་རྩལ་པ་བཀྲ་ཤིས་དང་སྦྱིན་པ་སོགས་ཀྱིས་འཁྲབ་སྟོན་བྱ་རྒྱུ་རེད།གློག་བརྙནཐར་ལོནི་འཁྲབ་ཁྲིད་པ་པདྨ་ཚེ་བརྟན་གྱིས་འཁྲབ་ཁྲིད་བྱས་པའི་བོད་སྐད་ཀྱི་གློག་བརྙན་ལྔ་བ་ཡིན་ལ།འདིར་གཙོ་བོ་ཕྱུགས་རྫི་ཐར་ལོ་སྡོད་དམངས་འཛིན་བྱང་ལེན་དུ་འགྲོ་བའི་ལམ་བར་དུ་འཕྲད་པའི་དགའ་སྐྱོ་འདྲེས་མའི་གཏམ་རྒྱུད་བཤད་ཡོད།